ai4bharat/Pralekha huggingface dataset:
पंतप्रधान कार्यालय
पंतप्रधानांनी केंद्रीय मंत्री रामविलास पासवान यांच्या निधनावर.केला शोक व्यक्त
पंतप्रधान नरेंद्र मोदी यांनी केंद्रीय मंत्री राम विलास पासवान यांच्या निधनावर शोक व्यक्त केला.
ट्वीट संदेशात पंतप्रधान म्हणाले, माझे दुःख शब्दातीत आहे. आपल्या देशात कदाचित कधीच भरुन न येणारी पोकळी निर्माण झाली आहे. राम विलास पासवानजी यांचे निधन वैयक्तिक हानी आहे. मित्र, आणि गरीबांना सन्मानपूर्वक जीवन प्रदान करण्यासाठी झटणारा मौल्यवान सहकारी मी गमावला आहे.
रामविलास पासवानजी कष्टाने आणि दृढनिश्चयातून राजकारणात उदयाला आले होते. युवा नेते असताना त्यांनी आणीबाणीच्या काळातील अत्याचार आणि लोकशाहीवरील हल्ल्याचा प्रतिकार केला. ते उत्कृष्ट संसदपटू आणि मंत्री होते, अनेक धोरणात्मक क्षेत्रांमध्ये त्यांचे योगदान होते.
पासवानजी यांच्या खांद्याला खांदा लावून काम करण्याचा अतुल्य अनुभव होता. कॅबिनेट बैठकांदरम्यानचे त्यांचे विचार समजूतदारपणाचे होते. राजकीय बुद्धिमत्ता, शासकीय मुद्यांवरील मुत्सद्दीपणात ते अतिशय हुशार होते. त्यांचे कुटुंब आणि समर्थकांप्रती सहवेदना. ओम शांती.
I am saddened beyond words. There is a void in our nation that will perhaps never be filled. Shri Ram Vilas Paswan Ji’s demise is a personal loss. I have lost a friend, valued colleague and someone who was extremely passionate to ensure every poor person leads a life of dignity. pic.twitter.com/2UUuPBjBrj
— Narendra Modi  October 8, 2020
Shri Ram Vilas Paswan Ji rose in politics through hardwork and determination. As a young leader, he resisted tyranny and the assault on our democracy during the Emergency. He was an outstanding Parliamentarian and Minister, making lasting contributions in several policy areas. pic.twitter.com/naqx27xBoj
— Narendra Modi  October 8, 2020
Working together, shoulder to shoulder with Paswan Ji has been an incredible experience. His interventions during Cabinet Meetings were insightful. From political wisdom, statesmanship to governance issues, he was brilliant. Condolences to his family and supporters. Om Shanti.
— Narendra Modi  October 8, 2020
संरक्षण मंत्रालय
हवाई दलाचे उपप्रमुख म्हणून एअर मार्शल आशुतोष दीक्षित यांनी स्वीकारला पदभार
नवी दिल्ली, 15 मे 2023
एअर मार्शल आशुतोष दीक्षित यांनी आज हवाई दलाचे उपप्रमुख म्हणून पदभार स्वीकारला. राष्ट्रीय संरक्षण अकादमीचे ते माजी विद्यार्थी असून 6 डिसेंबर 1986 रोजी त्यांची नियुक्ती फायटर स्ट्रीममध्ये करण्यात आली होती. स्टाफ कोर्स, बांगलादेश आणि राष्ट्रीय संरक्षण महाविद्यालय, नवी दिल्ली इथून त्यांनी पदवी शिक्षण पूर्ण केले. एअर मार्शल स्वतः एक पात्र उड्डाण प्रशिक्षक तसेच प्रायोगिक चाचणी वैमानिक आहेत. त्यांना लढाऊ, प्रशिक्षक आणि वाहतूक विमानांवर 3300 तासांहून अधिक उड्डाणाचा अनुभव आहे. त्यांनी सफेद सागर आणि रक्षक या मोहिमांमध्ये भाग घेतला आहे.
पश्चिम क्षेत्रातील आघाडीचा लढाऊ तळ, तसेच प्रमुख लढाई प्रशिक्षण तळ असलेल्या मिराज 2000 स्क्वॉड्रनचे नेतृत्व एअर मार्शल दीक्षित यांनी केले आहे. त्यांनी यापूर्वी एयर स्टाफ रिक्वायरमेंटचे प्रमुख संचालक, हवाई दलाचे सहाय्यक प्रमुख  आणि हवाई मुख्यालयात हवाई कर्मचारी सहाय्यक प्रमुख  म्हणून काम केले आहे. एअर मार्शल दीक्षित हे दक्षिण एअर कमांडचे हवाईदल संरक्षण कमांडर देखील होते आणि हवाई दलाचे उपप्रमुख म्हणून पदभार स्वीकारण्यापूर्वी ते दक्षिण पश्चिम हवाई कमांडचे वरिष्ठ हवाई कर्मचारी अधिकारी होते.S.Kane/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
वाणिज्य आणि उदयोग मंत्रालय
केंद्र सरकारच्या ई-मार्केट पोर्टलवर 12 हजार कोटी रुपयांहून अधिक किंमतीचे व्यवहार
नवी दिल्ली, 25 सप्टेंबर 2018
केंद्रीय उद्योग आणि वाणिज्य मंत्री सुरेश प्रभू यांनी सरकारच्या ई-मार्केट पोर्टलची 5 सप्टेंबर 2018 रोजी सुरुवात केली होती. त्या पाठोपाठ 19 राज्ये आणि केंद्रशासित प्रदेशात ही योजना सुरु झाली.
या पोर्टलविषयी जागृती करण्यासाठी केंद्र सरकारने 6 सप्टेंबर ते 17 ऑक्टोबर दरम्यान राष्ट्रीय अभियान राबवण्याचा निर्णय घेतला आहे. यातून, ई-मार्केटप्लेस पोर्टल म्हणजे “जी ई एम” चा वापर वाढवण्याचा सरकारचा हेतू आहे.
या काळात, कार्यशाळा, रोड-शो, प्रशिक्षण, कार्यक्रम आयोजित केले जाणार आहेत. तसेच केंद्र, राज्य आणि स्थानिक संस्थांकडून पोर्टलच्या माध्यमातून विविध वस्तूंची खरेदी व्हावी यासाठी प्रोत्साहन दिले जाणार आहे. तसेच विविध विभागातील वस्तूंसाठी उत्पादक आणि विक्रेत्यांची नोंदणीही सुरु आहे.
हे पोर्टल सुरु झाल्यापासून दोन वर्षांच्या काळात या पोर्टलवरुन 12,239 कोटींपेक्षा अधिक रुपयांचे 8 लाख व्यवहार झाले आहेत. सरकारला आवश्यक वस्तूंच्या खरेदीसाठी हे एक मुक्त, पारदर्शक आणि प्रभावी व्यासपीठ आहे. आतापर्यंत 27.9 हजार खरेदीवर संघटना आणि 1.43 लाखाहून अधिक विक्रेत्यांनी यावर नोंदणी केली आहे.
N.Sapre/R.Aghor/P.Malandkar
(Visitor Counter : 62
नौवहन मंत्रालय
महामारीतही अर्थव्यवस्थेचे चक्र सुरु ठेवण्यात नाविकांच्या योगदानाची केंद्रीय मंत्री मांडवीय यांच्याकडून प्रशंसा
आंतरराष्ट्रीय नाविक दिन साजरा
आंतरराष्ट्रीय नाविक दिनानिमित्त राष्ट्रीय सागरी दिन समारंभ समितीने आयोजित केलेल्या कार्यक्रमात केंद्रीय जहाज बांधणी राज्यमंत्री मनसुख मांडवीय प्रमुख पाहुणे म्हणून व्हिडिओ कॉन्फरन्सिंगद्वारे सहभागी झाले. नाविक दिनाची या वर्षीची संकल्पना आहे ’नाविक हे महत्वाचे कामगार’. जगभरात पुरवठा साखळी राखण्यात नाविकांच्या योगदानाची दखल या संकल्पनेत घेण्यात आली असून जागतिक व्यापारापैकी 90% व्यापार समुद्रामार्गे होतो.
मांडवीय यांनी यावेळी ई-स्मरणिकेचे प्रकाशन केले आणि उपस्थिताना संबोधित केले. जहाज बांधणी महासंचालक, एससीआय, शिपिंग कॉर्पोरेशन ऑफ इंडियाचे अध्यक्ष आणि व्यवस्थापकीय संचालक, एससीआयचे अधिकारी, तसेच नाविक यावेळी उपस्थित होते.
आंतरराष्ट्रीय नाविक दिनानिमित्त मांडवीय यांनी नाविकांचे अभिनंदन केले. भारताचा विकास आणि अर्थव्यवस्थेत देशाच्या नाविकांचे योगदान महत्वपूर्ण असल्याची त्यांनी दखल घेतली. या आव्हानात्मक कामात नाविकांना पाठबळ देत असल्याबद्दल त्यांनी नाविकांच्या कुटुंबियांचेही आभार मानले. कोविड महामारीच्या काळात साईन इन आणि साइन ऑफ, टाळेबंदी काळातले व्यवहार यासारख्या व्यावसायिक आव्हानांची त्यांनी दखल घेतली. भारतीय नाविकांचे योगदान 2014 मधल्या 94,000 वरून 5 लाख करण्याचे उद्दिष्ट त्यांनी ठेवले. यामुळे रोजगाराच्या अधिक संधी आणि भारतीय युवकांना उच्च वेतनाचे रोजगार निर्माण होतील. महामारीतही अर्थव्यवस्थेचे चक्र सुरु ठेवण्यात नाविकांच्या भूमिकेची त्यांनी प्रशंसा केली.
अर्थ मंत्रालय
भारताचा परकीय चलन साठा सुरक्षित
चालू खात्यातील तूट व्यवस्थापनक्षम स्तरावर
बाह्य कर्ज कमी होण्याच्या मार्गावर
नवी दिल्ली, 4 जुलै 2019
केंद्रीय अर्थ आणि कॉरपोरेट व्यवहार मंत्री, निर्मला सीतारामन यांनी आज संसदेत 2018-19 आर्थिक सर्वेक्षण सादर केले.
भारताचे बाह्य क्षेत्र स्थिर असल्याचे आर्थिक सर्वेक्षणात नमुद केले आहे. 2017-18 मधील चालू खात्यातील 1.8 टक्के तुटीत वाढ होऊन 2018-19 मध्ये ती सकल देशांतर्गत उत्पनाच्या 2.1 टक्के झाली असली तरीही ती व्यवस्थापनक्षम स्तरावर आहे. व्यापारातील तूट कमी झाल्यामुळे सीएडीचा विस्तार वाढला आहे. 2018-19 मध्ये कच्च्या तेलाच्या किमतीत वाढ झाल्याने व्यापार तूट कमी झाली. सीएडीला वित्तपुरवठा करण्यासाठी, कर्जाची आणि बिगैर कर्जाचे दोघांचे एकूण दायित्व-ते-जीडीपी गुणोत्तर 2015 मधील 43 टक्क्यांवरून घटून 2018 च्या अखेरीस 38 टक्क्यांवर आले आहे. थेट परकीय गुंतवणुकीत वाढ झाली आहे.
सर्वेक्षणात असे नमूद केले आहे की भारतीय परकीय चलन साठा सहजपणे 400 अब्ज डॉलर्सपेक्षा अधिक ठेवणे शक्य आहे. 2017-18 मध्ये एका डॉलर मागे रुपायची किंमत 65-68 रुपये इतकी होती परंतु 2018-19 मध्ये रुपया 70-74 रुपयांपर्यंत घसरला. कच्या तेलाच्या किंमतीमधील अस्थिरतेमुळे 2018-19 मध्ये विनिमय दर मागील वर्षाच्या तुलनेत अधिक अस्थिर आहे.
डिसेंबर 2018 अखेरीस भारताचे बाह्य कर्ज 521.1 बिलियन डॉलर्स होते, 2018 मार्च अखेरीच्या तुलनेत ते 1.6 टक्क्यांनी कमी होते. डिसेंबर 2018 अखेरीस दीर्घकालीन कर्ज 2.4 टक्क्यांनी घसरून 417.3 अब्ज डॉलरवर गेले.
2017-18 प्रमाणेच वर्ष 2018-19 ची आयात निर्यात कायम आहे. 2018-19 मध्ये भारताची व्यापार निर्याती 330.07 अब्ज अमेरिकी डॉलर्सवर गेली. वर्ष 2018-19 दरम्यान भारताची आयात 514.03 अब्ज डॉलर्स होती. या कालावधीत व्यापार तुट 183.96 अब्ज डॉलर इतकी होती. अमेरिका, चीन, हाँगकाँग, संयुक्त अरब अमीरात आणि सौदी अरब हे भारताचे मुख्य व्यापार भागीदार आहेत.
व्यापार सुविधा
भारताने एप्रिल 2016 मध्ये व्यापार सुलभीकरणावरील  जागतिक व्यापार संघटनेचा करार मंजूर केला आणि नंतर व्यापार सुलभीकरणावरील  राष्ट्रीय समिती स्थापन केली ज्यांनी आयात आणि निर्यातीवरील उच्च खर्च कमी करण्यासाठी महत्त्वपूर्ण भूमिका बजावली आहे ज्यामुळे जागतिक मूल्य श्रृंखलेसह आमचा सिमेपारचा व्यापार अबाधित आहे. या प्रयत्नांमुळे सीमापार व्यापार आणि व्यापार सुलभीकरण निर्देशांकात सुधारणा झाली आहे.
व्यापार संबंधित लॉजिस्टिक
राष्ट्रीय लॉजिस्टिक पॉलिसीचा एक मसुदा घोषित करण्यात आला आहे ज्यासाठी भारत सरकारकडून राष्ट्रीय लॉजिस्टिक कार्य योजना विकसित केली जात आहे..
B.Gokhale/S.Mhatre/D.Rane
(Visitor Counter : 66
शिक्षण मंत्रालय
कोविड-19 महामारीच्या काळात शालेय शिक्षण विभागाने राबवलेल्या विविध उपक्रमांच्या संकलनाचे केंद्रीय शिक्षण मंत्र्यांच्या हस्ते झाले प्रकाशन
नवी दिल्ली, 27 नोव्हेंबर 2020
केंद्रीय शिक्षण मंत्री रमेश पोखरियाल निशंक यांनी आज शालेय शिक्षण विभागाने कोविड-19 महामारीदरम्यान राबवलेल्या विविध उपक्रमांच्या संकलनाचे दूरस्थ पद्धतीने प्रकाशन केले.
वर्ष 2020- 21 मध्ये कोविड-19 महामारीच्या कारणामुळे जगातील जवळपास सर्व देश आणि प्रांत यांना सार्वजनिक आरोग्यासंबंधीच्या अभूतपूर्व आपत्कालीन परिस्थितीला सामोरे जावे लागले, असे सांगत मंत्रीमहोदय म्हणाले की या महामारीने दैनंदिन जीवनात अनेक अडथळे निर्माण केले आणि मुलांवर त्याचा परिणाम तर झालाच शिवाय देशातील शाळा बंद ठेवाव्या लागल्या.
शालेय शिक्षण आणि साक्षरता विभागाने या काळात PM ई- विद्या, प्रज्ञाता मार्गदर्शक नियमावली, मनो-सामाजिक आधारासाठीचा मनोदर्पण, ई-कन्टेन्ट, पर्यायी शैक्षणिक कॅलेंडर असे अनेक कार्यक्रम पुढाकार घेत राबवले. कोविड-19 महामारीच्या कारणामुळे शालेय विद्यार्थी त्यांच्या अभ्यासात मागे पडू नये असा उद्देश या कार्यक्रमांमागे होता. महामारीच्या परिणामांना आळा घालण्यास हे कार्यक्रम बऱ्याच अंशी कारणीभूत ठरले असे सांगून संकलनाचे प्रकाशन करताना मंत्रिमहोदयांनी याबद्दल आनंद व्यक्त केला.
आतापर्यंतच्या परिस्थितीत शिकविण्याच्या आणि शिकण्याच्या पद्धतीत बदल तसेच फेरविचार करण्यासाठी मंत्रालयाने अनेक उपायोजना राबवल्या. शाळेतील शिक्षण आणि घरबसल्या शालेय शिक्षण यांचे योग्य प्रकारे एकत्रीकरण करून दर्जात्मक शिक्षण देण्यासाठी अनेक दर्जेदार पद्धतींचा अवलंब करण्यासाठी मंत्रालयाच्या अधिकाऱ्यांनी घेतलेल्या मेहनतीची मंत्रीमहोदयांनी यावेळी प्रशंसा केली.
कोविड-19 महामारीदरम्यान शालेय शिक्षण विभागाने घेतलेल्या उपक्रमांचे संकलन पाहण्यासाठी या लिंकवर क्लिक करा.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
अर्थ मंत्रालय
महसूल गुप्तचर संचालनालयाने न्हावा शेवा बंदरात अवैध पदार्थांसह एक कंटेनर पकडला
गुप्तचर विभागाच्या विशिष्ट माहितीच्या आधारे, मुंबईच्या महसूल गुप्तचर विभागाने न्हावा शेवा बंदरात अवैध पदार्थांची वाहतूक करणारा एक कंटेनर पकडला. हा कंटेनर पुढील मंजुरीसाठी अर्शिया फ्री ट्रेड वेअरहाऊसिंग झोनमध्ये उतरवला जाणार होता. या कंटेनरच्या हालचालींवर डीआरआयच्या अधिकाऱ्यांनी बारीक लक्ष ठेवून होते. कंटेनरने बंदर सोडल्यानंतर, गंतव्यस्थानी पोहोचण्याऐवजी तो अर्शिया एफटीडब्ल्यूझेडकडे जात असताना एका खाजगी गोदामाकडे वळवण्यात आला होता.
या कंटेनरच्या हालचालीवर लक्ष ठेवणाऱ्या अधिकाऱ्यांना लगेच संशयास्पद हालचाली जाणवल्या आणि त्यांनी गोदामात कंटेनर अडवला. या 40 फूट लांब कंटेनरमध्ये परदेशी कंपनीच्या सिगारेट्स भरलेल्या होत्या आणि भारतीय मानकांचे पालन न केल्यामुळे भारतात त्यांची आयात करण्यास बंदी आहे. सीमाशुल्क अधिकाऱ्यांना फसवण्यासाठी त्या सिगारेट्स कंटेनरमधून काढून आयात दस्तावेजांमध्ये घोषित केलेल्या वस्तूंजागी ठेवून त्यांची तस्करी करण्याची योजना आखण्यात आली होती. हा कंटेनर अर्शिया एफटीझेडमध्ये नेण्यापूर्वी, सिगारेट्स काढून टाकल्यानंतर कंटेनरमध्ये भरावयाच्या आयात मालाचा गोदामात आधीच साठा केलेला होता.
आयात करण्यात आलेल्या कंटेनरमधून Esse, Dunhill, Mond आणि Gudang Garam या परदेशी ब्रँडच्या 1.07 कोटी सिगारेटी जप्त करण्यात आल्या. त्याचा पाठपुरावा करताना त्याच टोळीकडून यापूर्वी तस्करी करण्यात आलेल्या Esse Lights, Mond सारख्या विविध परदेशी ब्रँडच्या 13 लाख सिगारेटी दुसऱ्या एका गोदामातून जप्त करण्यात आल्या.
महसूल गुप्तचर विभागाने जप्त केलेल्या या परदेशी 1.2 कोटी सिगारेटचे एकूण बाजार मूल्य सुमारे 24 कोटी रुपये आहे.
आयातदारासह पाच जणांना आतापर्यंत अटक करण्यात आली आहे. महसूल गुप्तचर विभाग सातत्याने तस्करी करणाऱ्या टोळीच्या अशा योजना उघडकीस आणत आहे जे सेझ आणि एफटीडब्ल्यूझेड योजनांचा गैरवापर करून प्रतिबंधित मालाची तस्करी करत आहेत. महसूल गुप्तचर विभागाच्या या कारवाईमुळे सरकारी महसुलाचे संरक्षण होत आहे तसेच अवैध तंबाखूच्या हानिकारक परिणामांपासून समाजाचे संरक्षण होत आहे.
या प्रकरणी अधिक तपास सुरू आहे.
पंतप्रधान कार्यालय
अरुणाचल प्रदेशातील परशुराम कुंड महोत्सवाची काही क्षणचित्रे पंतप्रधानांनी केली सामायिक
पंतप्रधान नरेंद्र मोदी यांनी अरुणाचल प्रदेशातील परशुराम कुंड महोत्सवाची काही क्षणचित्रे सामायिक केली आहेत.
अरुणाचल प्रदेशचे मुख्यमंत्री पेमा खांडू यांचे ट्विट शेअर करून पंतप्रधान म्हणाले;
"एक आनंददायी अनुभव, अरुणाचल प्रदेशला भेट देण्याची एक अनोखी संधी आहे."
सुक्ष्म, लघु आणि मध्यम उदयोग मंत्रालय
ओरीसातल्या बारीपाडा, मयूरभंज येथे अनुसूचित जाती-जमातीच्या उद्योजकांमध्ये जागरुकता निर्माण करण्यासाठी राष्ट्रीय एससी-एसटी हब भव्य परिषदेचे आयोजन
नवी दिल्ली, 27 डिसेंबर 2022
उद्योजकता संस्कृतीला चालना मिळावी आणि एनएसएसएच योजना तसेच इतर योजनांबद्दल जागरूकता पसरावी यासाठी सूक्ष्म, लघु आणि मध्यम उद्योग मंत्रालयाने आज ओरिसातील सहिद, स्मृती भवन, बारीपाडा, मयूरभंज येथे राष्ट्रीय एससी-एसटी हब  परिषदेचे आयोजन केले होते. भारताचे नियंत्रक आणि महालेखा परीक्षक , गिरीश चंद्र मुर्मू आणि एमएसएमई राज्यमंत्री भानू प्रताप सिंग वर्मा यांच्यासह ज्येष्ठ मान्यवर कार्यक्रमाला उपस्थित होते. या कार्यक्रमात सुमारे 700 एससी-एसटी इच्छुक आणि विद्यमान उद्योजक सहभागी झाले.
जीडीपी आणि भारतातील एकूण निर्यातीमधील योगदानाच्या दृष्टीने भारतीय अर्थव्यवस्थेत एमएसएमई क्षेत्राच्या महत्त्वपूर्ण भूमिकेवर मुर्मू यांनी परिषदेला संबोधित करताना भर दिला. याप्रसंगी बोलताना केंद्रीय राज्यमंत्री वर्मा म्हणाले की, एमएसएमई क्षेत्र केवळ कमी भांडवली खर्चात मोठ्या रोजगाराच्या संधी उपलब्ध करून देण्यात महत्त्वाची भूमिका बजावत नाही तर ग्रामीण आणि मागासलेल्या भागाच्या औद्योगिकीकरणातही मदत करते. त्यांनी एमएसएमई क्षेत्राला सक्षम करण्यासाठी सरकार राबवत असलेल्या विविध योजनांवर प्रकाश टाकला. या परिषदेच्या माध्यमातून राज्यातील अनुसूचित जाती/जमातीतील उद्योजक नवोन्मेषी कल्पना आणि परस्पर व्यवसायाच्या संधी शोधतील आणि या योजनांचा जास्तीत जास्त लाभ घेतील असे ते म्हणाले.
कार्यक्रमात एससी/एसटी एमएसई सहभागींची तत्क्षणी नोंदणी करण्यासाठी उद्यम नोंदणीचे सुविधा डेस्क देखील होते.S.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
पंतप्रधान कार्यालय
राज्यसभा सदस्य श्री राजीव सातव यांच्या निधनाबद्दल पंतप्रधानांनी व्यक्त केल्या शोकसंवेदना
पंतप्रधान श्री नरेंद्र मोदी यांनी राज्यसभा सदस्य श्री राजीव सातव यांच्या निधनाबद्दल तीव्र दु:ख व्यक्त केले आहे.
आपल्या ट्विटर संदेशात पंतप्रधान म्हणाले : "संसदेतील माझे मित्र श्री राजीव सातवजी यांच्या निधनाने तीव्र दु:ख झाले आहे. प्रचंड क्षमता असलेले ते एक उद्योन्मुख नेते होते. त्यांच्या कुटुंब, मित्र आणि समर्थकांप्रती सांत्वन आणि सहवेदना व्यक्त करतो. ओम शांती."
मंत्रिमंडळ
शांततापूर्ण वापरासाठी बाह्य अवकाशाचा वापर आणि शोध यामधील सहकार्याबाबत भारत आणि इंडोनेशिया यांच्यातील रूपरेखा कराराला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने शांततापूर्ण वापरासाठी बाह्य अवकाशाचा वापर आणि शोध यामधील सहकार्याबाबत भारत आणि इंडोनेशिया यांच्यातील रूपरेखा कराराला कार्योत्तर मंजुरी दिली आहे. या करारावर 30 मे 2018 रोजी जकार्ता येथे स्वाक्षऱ्या आणि आदानप्रदान करण्यात आले होते. .
तपशील:-
हा रूपरेखा करार अंतराळ विज्ञान, बाह्य अंतरिक्षचा शोध आणि वापर ,पृथ्वीचे रिमोट सेन्सिंग , एकात्मिक बीआयएके टीटीसी केंद्राचे परिचालन आणि देखभाल यासारख्या संभाव्य हिताच्या क्षेत्रात सहकार्य दृढ करेल.
करारामुळे विशिष्ट प्रक्रियांच्या अंमलबजावणीला अंतिम स्वरूप देता येईल. या करारातील उद्दिष्टे साध्य करण्यासाठी एक संयुक्त कृतीगट स्थापन केला जाईल. यामध्ये अंतराळ विभाग/इस्रो, इंडोनेशियन नेशनल इन्स्टीट्युट ऑफ एरोनॉटिक्स अँड स्पेस  च्या सदस्यांचा समावेश असेल.
व्यापक प्रभाव:
रूपरेखा करारामुळे उभय देशांदरम्यान सहकार्य मजबूत होईल. या करारामुळे इंडोनेशियामध्ये इस्रोचे टीटीसी केंद्र आणि आयआरएमएस केंद्र स्थापन करण्यात मदत होईल.
B.Gokhale/S.Kane/P.Malandkar
(Visitor Counter : 36
पंतप्रधान कार्यालय
सिंगापूर खुल्या बॅडमिंटन स्पर्धेचे आपले पहिले विजेतेपद मिळवणाऱ्या पी व्ही सिंधूचे पंतप्रधानांनी केले अभिनंदन
नवी दिल्ली, 17 जुलै 2022
सिंगापूर खुली बॅडमिंटन स्पर्धा जिंकत या स्पर्धेचे आपले पहिले विजेतेपद पटकावणाऱ्या पी. व्ही सिंधूचे पंतप्रधान नरेंद्र मोदी यांनी अभिनंदन केले. देशासाठी हा अभिमानाचा क्षण आहे आणि यामुळे उदयोन्मुख खेळाडूंना प्रेरणा मिळेल असेही पंतप्रधानांनी म्हटले आहे.
केंद्रीय क्रीडा मंत्री अनुराग सिंह ठाकूर यांच्या ट्विटवर प्रतिक्रिया देताना पंतप्रधान म्हणाले;
"सिंगापूर बॅडमिंटन स्पर्धेचे आपले पहिले विजेतेपद पटकवल्याबद्दल @Pvsindhu1 चे मी अभिनंदन करतो. तिने पुन्हा एकदा तिचे असाधारण क्रीडा कौशल्य दाखवून यश संपादन केले आहे. हा देशासाठी अत्यंत अभिमानाचा क्षण आहे आणि यामुळे उदयोन्मुख खेळाडूंनाही प्रेरणा मिळेल"N.Chitale/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 5 सप्टेंबर 2021
|
|
- 68.46 Cr. vaccine doses have been administered so far under Nationwide Vaccination Drive
- 42,766 new cases in the last 24 hours
- Active cases account for 1.24% of total cases
- India's Active caseload stands at 4,10,048
- Recovery Rate currently at 97.42%
- 38,091 recoveries in the last 24 hours increases Total Recoveries to 3,21,38,092
- Weekly Positivity Rate  less than 3% for last 72 days
- Daily positivity rate reported to be 2.45%
- 53.00 crore Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
एका महत्त्वपूर्ण कामगिरीमध्ये, भारतातील एकूण लसीकरणाच्या व्याप्तीने काल 68 कोटींचा टप्पा ओलांडला. आज सकाळ 7 वाजेपर्यंत प्राप्त झालेल्या अहवालानुसार देशात कोविड -19 प्रतिबंधक लसीकरणाअंतर्गत गेल्या 24 तासात 71,61,760 मात्रा देण्यात आल्या आहेत. त्यामुळे एकूण मात्रांची संख्या 68.46 कोटी  वर पोहोचली आहे. एकूण 71,39,683 सत्रांच्या माध्यमातून या लसीच्या मात्रा देण्यात आल्या आहेत.
एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,60,742
|
|
2nd Dose
|
|
84,73,611
|
|
FLWs
|
|
1st Dose
|
|
1,83,29,504
|
|
2nd Dose
|
|
1,35,42,999
|
|
Age Group 18-44 years
|
|
1st Dose
|
|
27,04,12,926
|
|
2nd Dose
|
|
3,36,97,606
|
|
Age Group 45-59 years
|
|
1st Dose
|
|
13,60,64,549
|
|
2nd Dose
|
|
5,77,46,049
|
|
Over 60 years
|
|
1st Dose
|
|
8,93,79,209
|
|
2nd Dose
|
|
4,66,62,326
|
|
Total
|
|
68,46,69,521
कोविड – 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 38,091 रुग्ण बरे झाल्यामुळे, महामारीच्या प्रारंभीपासून आतार्यंत बरे झालेल्या रुग्णांची एकूण संख्या 3,21,38,092 वर गेली आहे.
परिणामी, भाराता रुग्ण बरे होण्याचा दर 97.42 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 70 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 42,766 नव्या रुग्णांची नोंद झाली आहे.
देशातील उपचाराधीन रुग्णांची संख्या 4,10,048 असून एकूण बाधित रुग्णांच्या 1.24 % आहे.
चाचण्या करण्याच्या क्षमतेत वाढ सुरू असून गेल्या 24 तासात 17,47,476 चाचण्या करण्यात आल्या आहेत. भारताने तापर्यंत 53 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.62 % असून गेले 72 दिवस 3 % पेक्षा कमी आहे. दैनंदिन पॉझिटिव्हिटी दर 2.45 % असून गेले 90 दिवस 5 % पेक्षा कमी आहे.
इतर अपडेटस्
Important Tweets
राष्ट्रपती कार्यालय
रायरंगपूर येथे राष्ट्रपतींचा नागरी सत्कार
भारताच्या राष्ट्रपती द्रौपदी मुर्मू यांच्या सन्मानार्थ आज, 4 मे 2023 रोजी ओदिशा मधील रायरंगपूर येथील रायरंगपूर महानगरपालिकेने आयोजित केलेल्या नागरी सत्कार समारंभाला उपस्थित राहून राष्ट्रपती मुर्मू यांनी हा सत्कार स्वीकारला.
या प्रसंगी उपस्थितांशी संवाद साधताना, राष्ट्रपती म्हणाल्या की राष्ट्रपतीपदाचा कार्यभार स्वीकारल्यानंतर त्या प्रथमच मयूरभंज येथे आल्या असल्या तरीही त्या नेहमीच त्यांच्या गावाची आठवण काढत असतात. पदासोबत आलेल्या अधिकृत जबाबदाऱ्यांमुळे जरी त्या गावी राहू शकत नसल्या तरीही त्यांचे कुटुंबीय, शेजारी आणि इतर गावकरी या सर्वांनाच त्यांच्या हृदयात नेहमीच अढळ स्थान आहे अशा शब्दात त्यांनी त्यांच्या भावना व्यक्त केल्या.
आतापर्यंतच्या जीवनप्रवासाची उजळणी करत राष्ट्रपती द्रौपदी मुर्मू म्हणाल्या की त्यांच्या अगदी बालपणापासूनच त्यांना खूप शिकण्याची आच होती. जरी त्यांचे वडील फारशा चांगल्या आर्थिक स्थितीत नसले तरीही त्यांना मुलीने उच्च शिक्षण घ्यावे असे वाटत होते. त्या म्हणाल्या की त्यांच्या घरात साधने नव्हती पण इच्छाशक्ती मात्र तीव्र होती आणि जेथे इच्छाशक्ती असते तेथे मार्ग आपोआपच निघतो. राष्ट्रपती मुर्मू यांच्या या वाटचालीत सदैव त्यांच्यावर प्रेम करणाऱ्या आणि त्यांना पाठींबा देणाऱ्या शिक्षकांचे, शेजाऱ्यांचे आणि ज्येष्ठांचे त्यांनी याप्रसंगी आभार मानले.
राष्ट्रपती म्हणाल्या की रायरंगपूर येथील श्री अरविंदो एकात्मिक शाळा आणि संशोधन केंद्र येथे मानद शिक्षिका म्हणून रुजू झाल्यानंतर त्यांना श्री अरविंदो यांच्याबद्दल खूप काही शिकता आले आणि त्यानंतर ते मुर्मू यांच्याकरिता प्रेरणास्त्रोत झाले. राष्ट्रपती मुर्मू यांनी याप्रसंगी अटलबिहारी वाजपेयी यांचे अत्यंत स्नेहपूर्वक स्मरण केले. अटलबिहारी यांनी त्यांच्या एका कवितेत देवाला विनवणी केली आहे की देवाने त्यांना इतक्या उंचावर नेऊन ठेवू नये कारण अशा उंचीवर त्यांना त्यांच्या स्वतःच्या लोकांना जवळ घेता येणार नाही. या सुप्रसिध्द कवितेचा उल्लेख राष्ट्रपती मुर्मू यांनी यावेळी केला.
रायरंगपूरशी असलेल्या दृढ बंधाचे स्मरण करुन, राष्ट्रपती म्हणाल्या की त्या आज ज्या स्थानी आहेत ते स्थान केवळ रायरंगपूरमुळे त्यांना मिळाले आहे. त्या म्हणाल्या की कदाचित मी या जागेला अधिक नावलौकिक मिळवून देऊ शकेन किंवा नाही हे मला माहित नाही, मात्र रायरंगपूरची अपकीर्ती होईल असे काम मी कधीच करणार नाही.
युवा व्यवहार आणि क्रीडा मंत्रालय
54 भारतीय खेळाडूंसह 88 सदस्यांचा पहिला ऑलिम्पिक चमू टोक्यो इथे दाखल
क्रीडामंत्री अनुराग ठाकूर आणि आणि राज्यमंत्री निशीथ प्रामाणिक यांच्याकडून सर्व चमूला काल रात्री उत्साहात निरोप
नवी दिल्ली, 18 जुलै 2021
54 खेळाडूंसह 88 सदस्यांचा पहिला भारतीय चमू आज ऑलिम्पिक स्पर्धेसाठी टोक्यो इथल्या नारिता आंतरराष्ट्रीय विमानतळावर पोहोचला. कुर्बे सिटीच्या प्रतिनिधींनी या सर्व चमूचे विमानतळावर स्वागत केले. या चमूला काल रात्री दिल्लीच्या इंडिया गांधी आंतरराष्ट्रीय विमानतळावर अत्यंत उत्साहात, शुभेच्छांसह निरोप देण्यात आला. यावेळी क्रीडा मंत्री अनुराग ठाकूर, क्रीडा राज्यमंत्री निशीथ प्रामाणिक स्वतः उपस्थित होते.
बॅडमिंटन, तिरंदाजी , हॉकी, ज्युडो, जलतरण, भारोत्तोलन , जिम्नॅस्टिक आणि टेबल टेनिस या आठ क्रीडाप्रकारांमधील खेळाडू आणि सहाय्यक कर्मचाऱ्यांचा या चमूत समावेश आहे. 127 अॅथलीट्स असलेला हा भारताचा आजवरचा सर्वात मोठा ऑलिम्पिक चमू आहे.
केंद्रीय युवक कल्याण आणि क्रीडा मंत्री अनुराग ठाकूर यांनी खेळाडूंना काल रात्री विमानतळावर निरोप दिला. यावेळी अनुराग ठाकूर यांनी खेळाडूंना शुभेच्छा देत, त्यांच्याशी संवाद साधला. “भारतासाठी टोक्यो ऑलिम्पिक 2021 हा एक अविस्मरणीय क्रीडाउत्सव असून 135 कोटी भारतीयांच्या शुभेच्छा सर्व खेळाडूंसोबत आहेत,” असे अनुराग ठाकूर यावेळी म्हणाले.
ज्यांना आयुष्यात अशी मोठी संधी मिळते अशा काही निवडक लोकांपैकी तुम्ही सगळे आहात आणि तुम्हाला पुढेही एक मोठी कारकीर्द घडवायची आहे. त्यामुळे, तुम्ही सर्वांनी आपले सर्वोत्तम प्रदर्शन करायलाच हवे, मात्र, पंतप्रधान नरेंद्र मोदी यांनी दिलेल्या सल्ल्यानुसार, त्याचे कुठलेही दडपण किंवा ताणतणाव मनावर ठेवू नका. अॅथलीट्सनी कायम शरीरमनाने मजबूत असायला हवे, कारण, जेव्हा ते स्पर्धेत आपल्या देशाचे प्रतिनिधित्व करत असतात, त्यावेळी ती मानसिक आणि भावनिक लढाई असते, आणि अशा वेळी आपली मानसिक ताकदच, आपल्या कामगिरीतून प्रकट होत असते.” असा कानमंत्र देत, अनुराग ठाकूर यांनी सर्व खेळाडूंना शुभेच्छा दिल्या.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
आर्थिक व्यवहार विषयक मंत्रिमंडळ समिती
2022 च्या हंगामाकरिता खोबऱ्यासाठीच्या किमान आधारभूत किमतीला केंद्रीय मंत्रिमंडळाची मंजुरी
किमान आधारभूत किंमत लाभ रूपाने किमान 50 टक्याची देते हमी
नवी दिल्ली, 22 डिसेंबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या अर्थ विषयक समितीने 2022 च्या हंगामाकरिता खोबऱ्यासाठीच्या किमान आधारभूत किमतीला  मंजुरी दिली.
तेल काढण्याच्या घाणीसाठी उपयुक्त योग्य सरासरी गुणवत्ता  असलेल्या खोबऱ्याच्या एमएसपी मध्ये 2021 च्या प्रती क्विंटल 10,335 रुपयांवरून वाढ करून 2022 च्या हंगामासाठी 10,590 रुपये प्रती क्विंटल करण्यात आली आहे. गोटा खोबऱ्यासाठीच्या एमएसपी मध्ये 2021 च्या प्रती क्विंटल 10,600 रुपयांवरून वाढ करून 2022 च्या हंगामासाठी 11,000 रुपये प्रती क्विंटल करण्यात आली. हे अखिल भारतीय सरासरी उत्पादन खर्चापेक्षा खोबरे घाणीसाठी 51.85 टक्के आणि गोटा खोबऱ्यासाठी 57.73 टक्के लाभ सुनिश्चित करते. 2022 हंगामासाठी खोबऱ्याच्या एमएसपीमधली वाढ ही अखिल भारतीय सरासरी खर्चाच्या किमान दीड पट स्तरावर निश्चित करण्याच्या तत्वाला अनुसरून आहे. 2018-19 च्या अर्थसंकल्पात याची घोषणा सरकारने केली होती.
कृषी खर्च आणि मूल्य आयोगाच्या शिफारसीवर हा निर्णय आधारित आहे.
2022 पर्यंत शेतकऱ्यांचे उत्पन्न दुप्पट करण्याच्या दृष्टीने लाभ रूपाने किमान 50 टक्के नफा सुनिश्चित करणे हे महत्त्वपूर्ण आणि प्रगतिशील पाऊल आहे.
भारतीय राष्ट्रीय कृषी सहकारी विपणन संघ लिमिटेड आणि भारतीय राष्ट्रीय सहकारी ग्राहक संघ हे नारळ उत्पादक राज्यांतील एमएसपी आधारभूत कार्यासाठी केंद्रीय नोडल एजन्सी म्हणून काम जारी ठेवतील.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(